**ПРОЕКТО ДОГОВОР**

**№ ……………………/ ………………………**

Днес, ………………….2019 г., в гр. София, между:

1. **“СОФИЙСКА ВОДА“АД,** ЕИК 130175000, ИН по ДДС BG 130175000, със седалище и адрес на управление в гр.София, р-н „Младост“, ж.к.“Младост 4“, Бизнес парк №1, бл.2А, представлявано от Франсоа Деберг, наричано за краткост **ВЪЗЛОЖИТЕЛ,** от една страна,

и

2**. ........................................................** със седалище и адрес на управление............................................., ЕИК....................., идентификационен номер по ДДС …………….., представлявано от ........................... , определен за изпълнител след проведена процедура на пряко договаряне по реда на чл. 182, ал. 1 т. 1 от ЗОП за възлагане на обществена поръчка с предмет: **„**Избор на изпълнител за осигуряване на физическа невъоръжена охрана, охрана със сигнално-охранителни системи и автопатрули за предотвратяване на престъпни посегателства на обекти на „Софийска вода“ АД”, наричан за краткост **ИЗПЪЛНИТЕЛ**, от друга страна,

ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“, **на основание** чл. 183 във вр. чл. 112 от Закона за обществените поръчки (ЗОП) и в изпълнение на решение № ……………. от …………… г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Осигуряване на физическа невъоръжена охрана, охрана със сигнално-охранителни системи и автопатрули за предотвратяване на престъпни посегателства на обекти на „Софийска вода“ АД”,

**СЕ СКЛЮЧИ ТОЗИ ДОГОВОР ЗА СЛЕДНОТО:**

**І. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, охранителни услуги, включващи следните дейности: денонощна, дневна и нощна физическа охрана, охрана със сигнално-охранителни системи и автопатрули, наричани за краткост „**Услугите**“.

**Чл. 2.** ИЗПЪЛНИТЕЛЯТ се задължава да предоставя Услугите в съответствие с приложенията към настоящия Договор, представляващи неразделна част от него.

**Чл. 3.** В срок до 3 (три) дни от датата на сключване на Договора ИЗПЪЛНИТЕЛЯТ предоставя на ВЪЗЛОЖИТЕЛЯ договор/и с подизпълнител/ите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 дни от настъпване на съответното обстоятелство.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ.**

**Чл. 4.** Договорът влиза в сила на ………..2019 г.

**Чл. 5. (1)** Срокът за изпълнение на Услугите, предмет на Договора е 5 (пет) години, считано от датата на Приемо – Предавателния Протокол (ППП), с който е поет последния обект под охрна, съгласно техническата спецификация.

**(2)** ИЗПЪЛНИТЕЛЯТ се задължава в срок до 5 работни дни след получена заявка с обекти от страна на Възложителя, да поеме под охрана всички обекти на Възложителя, включени в заявката, чрез двустранно подписан приемо-предавателен протокол (Приложение №6).

**(3)** ИЗПЪЛНИТЕЛЯТ се задължава в срок до 5 (пет) дни от прекратяване на Договора да сдаде обектите на ВЪЗЛОЖИТЕЛЯ, което се извършва с двустранно подписан приемо-предавателен протокол (Приложение №8).

**Чл. 6.** Мястото на изпълнение на Договора е: обекти на Възложителя, посочени в техническата спецификация.

**III. ЦЕНА, РЕД И СРОКОВЕ ЗА ПЛАЩАНЕ.**

**Чл. 7.** **(1)** Прогнозната стойност на настоящия Договора е в размер на 18 300 000 (осемнадесет милиона и триста хиляди) лева без ДДС съответно 21 960 000 лв. (двадесет и един милиона деветстотин и шестдесет хиляди) лв. с ДДС.в т.ч.както следва:

1. 16 800 000 лв. (шестнадесет милиона и осемстотин хиляди лева) – разходи за охрана;

2. Опция в размер на 1 500 000 (един милион и петстотин хиляди) лева без ДДС за Технически Системи за Сигурност (ТСС) и софтуер, свързани със сигурността на обектите,

**(2)** Цената за осъществяване на охраната за отделните обекти е съгласно ценовото предложение на изпълнителя и протоколите от проведеното договаряне.

**(3)** В цената по ал. 2 са включени всички разходи на ИЗПЪЛНИТЕЛЯ за изпълнение на Услугите.

**(4)** Оферираните цени, посочени в ценовата таблица, са крайни за времето на изпълнение на Договора и не подлежат на промяна, освен в случаите, изрично уговорени в този Договор и в съответствие с разпоредбите на ЗОП (чл.116 и други).

**(5)** При промяна на установената за страната Минимална Работна Заплата (МРЗ), сумата по чл. 7, ал. 1, т.1 се коригира с процента на промяната, считано от деня на влизането й в сила.

**(6)** Изпълнението на дейности по опциите по ал.1, т.2 се осъществява след възлагане от страна на Възложителя, изготвяне на оферта от страна на Изпълнителя и приемането й от Възложителя.

**(7)** Приемането на изпълнението на дейностите по ал.6 се осъществява с приемо – предавателен протокол, подписан без възражения от Възложителя.

**(8)** Заплащането на дейностите по ал.6 се извършва по реда и сроковете, посочени в чл.9.

**Чл. 8. (1)** ВЪЗЛОЖИТЕЛЯТ плаща на ИЗПЪЛНИТЕЛЯ цената по този Договор, на месечни вноски, всяка в размер на сумата от месечните цени на всеки от охраняваните обекти за съответния месец, в лева без ДДС, платими в български лева, по банков път, в 45 (четиридесет и пет) дневен срок, след представяне от ИЗПЪЛНИТЕЛЯ на фактурата за предходния месец, надлежно оформена по Закона за счетоводството и подписан приемо-предавателен протокол за приемане изпълнението на Услугите за съответния период, приложение № 10.

**(2)** Плащанията по договора се извършват в съответствие с утвърдената бюджетна рамка на „Софийска вода” ЕАД за съответната година.

**Чл. 9.** **(1)** Всяко плащане по този Договор се извършва въз основа на следните документи:

1. приемо-предавателен протокол за приемане на Услугите за съответния период, подписан без възражания от ВЪЗЛОЖИТЕЛЯ и ИЗПЪЛНИТЕЛЯ, при съответно спазване на разпоредбите на Раздел VI.

2. фактура за дължимата сума за съответния период, издадена от ИЗПЪЛНИТЕЛЯ в съответствие със Закона за счетоводството и представена на ВЪЗЛОЖИТЕЛЯ.

**(2)** ВЪЗЛОЖИТЕЛЯТ се задължава да извършва всяко дължимо плащане в срок до 45 (четиридесет и пет) дни след получаването на фактура на ИЗПЪЛНИТЕЛЯ, при спазване на условията по ал. 1.

**Чл. 10. (1)** Всички плащания по този Договор се извършват в лева, чрез банков превод по следната банкова сметка на ИЗПЪЛНИТЕЛЯ:

Банка: …………………………….

BIC: …………………………….

IBAN: ……………………………..

**(2****)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок до 3 (три) дни, считано от момента на промяната. В случай чеИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**Чл.11. (1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответния период, заедно с искане за плащане на тази част пряко на подизпълнителя.

**(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(3)** ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VI - Предаване и приемане на изпълнението от Договора, и заплаща възнаграждение за тази част на подизпълнителя в срок до 45 (четиридесет и пет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**ЦЕНОВА ТАБЛИЦА, съгласно приложение 1 от техническо предложение към първоначална оферта**

|  |  |  |  |  |  |  |
| --- | --- | --- | --- | --- | --- | --- |
| **№** | **Начина, по който се охранява обекта** | | | **Количество часове месечно** | **Цена за 1 час в лева** | **Общо цена по вид обект и брой обекти за месеца без ДДС** |
| **1** | **Денонощна охрана на обект със СОТ и автопатрули** | | | **30 дни х 24 часа = 720 ч.** |  |  |
| **2** | **Денонощна охрана със СОТ и автопатрули на Стратегически обект и/или Зона с обособена стратегическа дейност** | | | **30 дни х 24 часа = 720 ч.** |  |  |
| **3** | **Денонощна физическа охрана (стационарен пост)** | | | **30 дни х 24 часа = 720 ч.** |  |  |
| **4** | **Денонощна физическа охрана (стационарен пост) на Стратегически обект и/или Зона с обособена стратегическа дейност** | | | **30 дни х 24 часа = 720 ч.** |  |  |
| **5** | **Денонощна физическа охрана (подвижен автопатрул) на Стратегически обект и/или Зона с обособена стратегическа дейност** | | | **30 дни х 24 часа = 720 ч.** |  |  |
| **6** | **Дневна физическа охрана (стационарен пост), без почивни и празнични дни** | | | **22 дни х 9 часа = 198 ч.**  **От 09,00 ч. до 18,00 ч.** |  |  |
| **7** | **Дневна физическа охрана / водач на МПС на Мобилен Център за Обслужване на Клиенти** | | | **22 дни х 8 часа = 176 ч.**  **Работно време от 08,30 до 16,30 ч.** |  |  |
| **8** | **Физическа охрана на Стратегически обект и /или Зона с обособена стратегическа дейност(стационарен пост) – нощен в работни дни и денонощен в почивни и празнични дни** | | | **Нощен от 17,00 ч. до 08,00 ч. в работни дни – 22 дни х 15 часа = 330 ч. и 8 денонощия х 24 часа = 192 ч.** |  |  |
| **9** | **Дневна физическа охрана с пеши обход** | | | **30 дни х 12 часа = 360 ч.** |  |  |
| **Обща месечна цена** | |  |  | | | |

**IV. ГАРАНЦИЯ ЗА ИЗПЪЛНЕНИЕ**

**Чл. 12.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 2% (две на сто) от прогнозната стойност на Договора без стойността на опцията без ДДС, а именно .................... (................) лева, която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 13. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 (пет) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 12 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 16 от Договора.

**Чл. 14.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка, както следва:

„Експресбанк“ АД, IBAN: BG28 TTBB 9400 1523 0569 25, BIC:TTBB BG22

**Чл. 15. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 16. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер) и която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 45 (четиридесет и пет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 17. (1)** Размерът на гаранцията за изпълнение на договора ще бъде редуциран на 1 % (едно на сто) от прогнозната стойност след изтичане на третата година от договора.

**(2)** ВЪЗЛОЖИТЕЛЯТ освобождава Гаранцията за изпълнение в срок до 45 (четиредесет и пет) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(3)** Освобождаването на Гаранцията за изпълнение се извършва, след като ИЗПЪЛНИТЕЛЯТ е отправил писмено искане за освобождаване на гаранцията за изпълнение до контролиращия служител от страна на ВЪЗЛОЖИТЕЛЯ и както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10 от Договора, чиято актуалност ИЗПЪЛНИТЕЛЯТ потвърждава писмено на ВЪЗЛОЖИТЕЛЯ; 2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(4)** Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

**(5)** Ангажиментът на ВЪЗЛОЖИТЕЛЯ по освобождаването на предоставена банкова гаранция се изчерпва с връщането на нейния оригинал на ИЗПЪЛНИТЕЛЯ, като ВЪЗЛОЖИТЕЛЯТ не се ангажира и не дължи разходите за изготвяне на допълнителни потвърждения, изпращане на междубанкови SWIFT съобщения и заплащане на свързаните с това такси, в случай че обслужващата банка на ИЗПЪЛНИТЕЛЯ има някакви допълнителни специфични изисквания.

**(6)** В случай че ИЗПЪЛНИТЕЛЯТ откаже да изплати неустойка, глоба или санкция, наложена съгласно изискванията на настоящия договор, ВЪЗЛОЖИТЕЛЯТ има право да задържи плащане или да прихване сумите срещу насрещни дължими суми или да приспадне дължимата му сума от гаранцията за обезпечаване на изпълнението на договора, внесена/представена от ИЗПЪЛНИТЕЛЯ. ИЗПЪЛНИТЕЛЯТ е длъжен да поддържа стойността на гаранцията за обезпечаване на изпълнението за срока на договора.

**Чл. 18.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 19.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ виновно не започне работа по изпълнение на Договора в срока по настоящия договор и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 20.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 21.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (пет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 12 или чл. 17 (1) от Договора.

**Чл. 22.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**V.****ПРАВА И ЗАДЪЛЖЕНИЯ НА СТРАНИТЕ**

**Чл. 23.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**А. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 24. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 7 – 11 от Договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 25.** ИЗПЪЛНИТЕЛЯТ,след съгласуване с ВЪЗЛОЖИТЕЛЯ, има право да прави необходимите изменения и допълнения в плана за охрана на обектите, съобразно условията на чл. 66, ал. 2 от Закона за частната охранителна дейност (ЗЧОД), в сила от 31.03.2018 г.

**Чл. 26.** ИЗПЪЛНИТЕЛЯТ има право да осъществява контрол върху охраната по всяко време, по начин и със средства, които по негова преценка са необходими и достатъчни за изпълнение на поетите по този Договор задължения;

**Чл. 27. ИЗПЪЛНИТЕЛЯТ се задължава:**

1.да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да осъществява дейността по охрана, съобразно изискванията на Закона за частната охранителна дейност, с квалифицирани служители и надеждна техника, като осигурява професионализъм, бдителност, конфиденциалност и надеждност на обслужването;

3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

4. да изпълнява всички законосъобразни указания и изисквания на ВЪЗЛОЖИТЕЛЯ;

5. да пази поверителна Конфиденциалната информация, в съответствие с уговореното в чл. 51 от Договора;

6. да спазва изискванията на регламент за защита на личните данни (GDPR) - Регламент (ЕС)2016/679 на Европейския парламент и на Съвета от 27 април 2016 година, в сила от 25.05.2018 г.;

7. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП;

8. да участва във всички работни срещи, свързани с изпълнението на този Договор;

9. Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

10. Да разполага с нормативно изискуеми документи свързани с безопасност и здраве при работа и да представя копия от тях при поискване от ВЪЗЛОЖИТЕЛЯ.

**Чл. 28.** ИЗПЪЛНИТЕЛЯТ се задължава да:

1. проучи на място състоянието на обектите и съгласувано с ВЪЗЛОЖИТЕЛЯ да осигури надеждна охрана съобразно тяхната специфика;
2. оценява състоянието и степента на сигурност на охраняваните обекти при необходимост, но не по-малко от веднъж годишно;
3. създава съответната организация за охрана и безопасност, както и да провежда задължителен периодичен инструктаж на охранителите на всеки 3 (три) месеца;
4. изготвя и съхранява правила и указания за спецификата на извършваните видове охранителна дейност, утвърдени от ВЪЗЛОЖИТЕЛЯ или от упълномощен от него представител;
5. за обектите, поети за охрана – да изготви списък и график за работа на охранителите;
6. осигури на служителите си лична идентификационна карта със снимка, отличителен знак и официално униформено облекло, както и други помощни средства, съгласно Закона за частната охранителна дейност, по преценка на ИЗПЪЛНИТЕЛЯ;
7. уведомява незабавно ВЪЗЛОЖИТЕЛЯ или посочено от него лице за контакт и съответните компетентни органи за всяка възникнала аварийна или екстремна ситуация по време на дежурството и предприема незабавни действия за отстраняване на възникналата ситуация (в това число пожари, природни бедствия и пр.);
8. при терористичен акт или заплаха от терористичен акт на Стратегически обект и зони с обособена стратегическа дейност, да действа по предварително съгласуван със съответната областна дирекция на МВР план, конкретен за всеки обект, съгласно чл. 66, ал. 2 от ЗЧОД.

**Чл. 29.** ИЗПЪЛНИТЕЛЯТ носи имуществена отговорност за намиращото се в охраняваните обекти имущество.

ИЗПЪЛНИТЕЛЯТ се задължава да поддържа валидна застраховка „Професионална отговорност“ за целия срок на договора.

**Чл. 30.** ИЗПЪЛНИТЕЛЯТ се задължава да обезщети ВЪЗЛОЖИТЕЛЯ за понесени щети на имущество в обектите, в случаи на несвоевременни или неправилни действия на персонала на ИЗПЪЛНИТЕЛЯ, или при доказано умишлено деяние на негови служители. Размерът на щетите се установява с констативен протокол, който се изготвя от комисия с представители на ВЪЗЛОЖИТЕЛЯ и ИЗПЪЛНИТЕЛЯ.

**Чл. 31.** Служителите на ИЗПЪЛНИТЕЛЯ, ако носят и употребяват огнестрелно оръжие за срока на действие на договора, следва да притежават застраховка „Гражданска отговорност“, която следва да покрива нанесени имуществени и неимуществени вреди на трети лица.

**Чл. 32.** **(****1)** ИЗПЪЛНИТЕЛЯТ се задължава, посредством денонощен дежурен център да следи и регистрира всички получени сигнали от сигнално-охранителната техника.

**(2)** ИЗПЪЛНИТЕЛЯТ се задължава да осигури охрана със СОТ на обектите в съответствие с режима на охрана, посочен в Техническата спецификация.

**(3)** При получаване на сигнал за посегателство върху охраняван обект, ИЗПЪЛНИТЕЛЯТ се задължава да извърши проверка в срока, посочен в плана за охрана на съответния обект и да противодейства с човешки ресурси, с цел да предотврати евентуални нарушения и нанасянето на вреди на ВЪЗЛОЖИТЕЛЯ.

**(4)** В случай на посегателство, ИЗПЪЛНИТЕЛЯТ се задължава да блокира входно-изходните и уязвимите точки на охранявания обект, за който е получен сигнал за нарушение и да осигури физическа охрана на обекта до пристигане на отговорно длъжностно лице.

**(5)** ИЗПЪЛНИТЕЛЯТ се задължава да уведоми Възложителя, съгласно плана за действие при получаване на сигнала от предавателя с определена персонална честота, както и органите на МВР и/или противопожарната охрана при съмнения за престъпна дейност и/или пожар в обектите;

**(6)** ИЗПЪЛНИТЕЛЯТ се задължава да предоставя при поискване от ВЪЗЛОЖИТЕЛЯ информация относно времето за реакция на специализираните патрули при сигнал за нарушение в негов обект; времето на включване/изключване на СОТ в обектите.

**(7)** ИЗПЪЛНИТЕЛЯТ се задължава да извършва периодично профилактика (не по малко от веднъж на 2 месеца) и да поддържа в техническа изправност монтираните от него в обектите охранителни съоръжения.

**(8)** ИЗПЪЛНИТЕЛЯТ е длъжен да запази в тайна условията и начина на използване на СОТ.

**(9)** При признаци на пожар, ИЗПЪЛНИТЕЛЯТ се задължава да уведоми Възложителя, незабавно след узнаването и органите на РСПБЗН.

**(10)** При възникнала техническа неизправност на СОТ, Изпълнителят следва да осигури физическа охрана на обекта до отстраняване на повредата.

**(11)** ИЗПЪЛНИТЕЛЯТ се задължава да предоставя безплатно, при поискване от ВЪЗЛОЖИТЕЛЯ, компютърна разпечатка за проверка действията на дежурния оператор и за времето на реакция.

**(12)** ИЗПЪЛНИТЕЛЯТ обезпечава навременна реакция при възникнала техническа неизправност на СОТ, при установени посегателства върху охранявания обект, при вреди настъпили в следствие на аварии, стихии или природни бедствия – като уведомява и подава сигнал най-малко на 2 (два) мобилни номера, посочени от ВЪЗЛОЖИТЕЛЯ (отговорно лице) в рамките на 30 минути.  **(13)** Дейността по денонощната охрана се осъществява в рамките на 12 часови дежурства.

**(14)** Служителите на ИЗПЪЛНИТЕЛЯ, осъществяващи дневна физическа охрана, са длъжни да следят за спазването на установения от ВЪЗЛОЖИТЕЛЯ по договора пропускателен режим при влизане и излизане от охранявания обект и вътрешния ред в него, като извършва следните действия:

* допуска служителите и външните посетители в обекта в работно време съобразно утвърдените от ВЪЗЛОЖИТЕЛЯ вътрешни правила за ред и сигурност;
* не допускат външни посетители в обекта извън работно време /за периода, през който не се извършва дейност в обекта*;*
* в работно време на Възложителя и при наличие на монтиран паник бутон, следят за подаден сигнал от паник бутона в обособените помещения за хора в неравностойно положение и оказва съдействие при възникнала необходимост;
* оказват съдействие и помощ на служителите на Възложителя при настъпване на аварии, наводнения и други подобни обстоятелства в работно време.

**Б. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 33. ВЪЗЛОЖИТЕЛЯТ има право:**

1. да изисква и да получава Услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да не приеме някои от приемо-предавателните протоколи, в съответствие с уговореното в чл. 38 от Договора;

4. по всяко време на денонощието да проверява изпълнението на договора и състоянието на охраняваните обекти.

5. Възложителят има право в срока на действие на договора при необходимост да изважда и/или добавя обекти в списъка на обектите, посочени в техническите спецификации и ценовите таблици и/или да променя режима на охрана, като уведомява за това писмено Изпълнителя не по-късно от 15 дни преди съответното събитие. При добавяне на обекти или промяна на режима на охрана се прилагат условията за сходни обекти.

**Чл. 34. ВЪЗЛОЖИТЕЛЯТ се задължава:**

1. да приеме изпълнението на Услугите за всеки отделен период, когато отговарят на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. 51 от Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 17-21 от Договора;

**Чл. 35.** ВЪЗЛОЖИТЕЛЯТ е длъжен да оказва съдействие на ИЗПЪЛНИТЕЛЯ, свързано с организацията за изпълнение предмета на Договора, включително, но не само:

1. да осигури достъп до обектите, предмет на охрана по Договора;

2. да предостави информация за лицата, имащи достъп до обектите, правото на достъп за външни лица, задълженията на работещите в обектите, както и друга необходима информация, свързана с техническите характеристики на обектите, работно време, пропускателен режим и др.;

3. да запази в тайна условията и начина на охрана на обектите.

**Чл. 36.** **(1)** ВЪЗЛОЖИТЕЛЯТ се задължава да уведомява ИЗПЪЛНИТЕЛЯ при констатиране на неизправност на СОТ в обектите, както и да осигури видимост на датчиците към обема на охраняваните обекти.

**(2)** ВЪЗЛОЖИТЕЛЯТ се задължава да включва и изключва обектите от охранителната система по установения (посочен от ИЗПЪЛНИТЕЛЯ) начин.

**(3)** ВЪЗЛОЖИТЕЛЯТ се задължава да осигури достъп на представителите на ИЗПЪЛНИТЕЛЯ в охраняваните обекти по всяко време на денонощието за техническа профилактика и цялостна проверка за проникнали нарушители в случай на сигнал.

**(4)** ВЪЗЛОЖИТЕЛЯТ се задължава писмено да уведомява ИЗПЪЛНИТЕЛЯ не по-късно от 7 (седем) дни предварително при преустройство, промяна или ремонт на охраняваните обекти.

**(5)** ВЪЗЛОЖИТЕЛЯТ се задължава своевременно да уведомява ИЗПЪЛНИТЕЛЯ за настъпването на каквито и да било други обстоятелства, които затрудняват или правят невъзможна охраната на обектите със СОТ (прекъсване на електрозахранването, липса на телекомуникационна връзка и др.).

**(6)** В случай че върху обектите е извършено противоправно посегателство, ВЪЗЛОЖИТЕЛЯТ се задължава да запази местопроизшествието, като уведоми незабавно на тел. 112 МВР и изчака пристигането на мобилен охранителен патрул на ИЗПЪЛНИТЕЛЯ, като съвместно запазват местопроизшествието до пристигане на дежурна група за огледи от МВР.

**VI.ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 37.** Предаването на ежемесечното изпълнение на Услугите се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“).

**Чл. 38. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението в частта в която са констатирани недостатъците, до тяхното отстраняване, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението при съществени отклонения от договореното, в случай че констатираните недостатъци са от такова естество, че не могат да бъдат отстранени в рамките на срока за изпълнение по Договора или резултатът от изпълнението става безполезен за ВЪЗЛОЖИТЕЛЯ.

**VII. САНКЦИИ ПРИ НЕИЗПЪЛНЕНИЕ**

**Чл. 39. (1)** При просрочване изпълнението на задълженията по този Договор, ИЗПЪЛНИТЕЛЯТ дължи на ВЪЗЛОЖИТЕЛЯТ неустойка в размер на 0,5 % (едно на сто) от Цената за съответния месец за всеки ден забава, но не повече от 10% (десет на сто) от месечната стойност на Договора.

**(2)** При виновно неизпълнение на задълженията на Изпълнителя по този Договор, включително нарушение от Изпълнителя на Плана за охрана на даден обект като отклоняване от поста, време за реакция при задействане на СОТ над определеното, съгласно плана за охрана и т.н., удостоверено с Констативен протокол, подписан от представител на Възложителя от една страна и представител на Изпълнителя от друга, Изпълнителят дължи на Възложителя неустойка в размер на 10% (десет на сто) от месечната цена за съответния обект за съответния месец за всяко неизпълнение. В случай, че представител на Изпълнителя откаже да подпише Констативен протокол, това обстоятелство се отбелязва в протокола и същият се подписва от още двама представители на Възложителя. За констатирано второ нарушение от същото естество в рамките на месеца на същия обект, през който е установено първото нарушение Изпълнителя, дължи на Възложителя неустойка в размер на 30% (тридесет на сто) от месечната цена за съответния обект за съответния месец. При констатирано трето нарушение от същото естество в рамките на месеца, през който е установено първото нарушение, Изпълнителя дължи на Възложителя неустойка в размер на 50% (петдесет на сто) от месечната цена за съответния обект за съответния месец.

**(3)** Вслучай че по време на изпълнение на договора, на Изпълнителя бъде отнет лиценза за извършване на охранителна дейност по ЗЧОД, Възложителят има право незабавно да прекрати договора, като задържи внесената от Изпълнителя гаранция.

**Чл. 40. (1)** При констатирано лошо или друго неточно или частично изпълнение на охранителните услуги или при отклонение от изискванията на ВЪЗЛОЖИТЕЛЯ, посочени в Техническите спецификации, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната услуга, без да дължи допълнително възнаграждение за това. В случай че и повторното изпълнение на услугата е некачествено, ВЪЗЛОЖИТЕЛЯТ има право да се удоволетвори от гаранцията за изпълнение и да прекрати договора.

**(2)** Ако в който и да е момент, поради действие или бездействие от страна на ИЗПЪЛНИТЕЛЯ и/или негови служители по изпълнение на настоящия договор, на “Софийска вода” АД бъдат наложени санкции по силата на действащото законодателство, ИЗПЪЛНИТЕЛЯТ се задължава да обезщети Възложителя по всички санкции в пълния им размер.

**Чл. 41.** При разваляне на Договора поради виновно неизпълнение на Изпълнителя, той дължи неустойка в размер на 3% (три на сто) от Стойността на Договора.

**Чл. 42.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение или от насрещни дължими на ИЗПЪЛНИТЕЛЯ суми, като уведоми писмено ИЗПЪЛНИТЕЛЯ за това.

**Чл. 43.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VIII.ПРЕКРАТЯВАНЕ НА ДОГОВОРА**

**Чл. 44.** **(1)** Този Договор се прекратява:

1. с изтичане на срока по чл. 5 от Договора;
2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните;

3. ВЪЗЛОЖИТЕЛЯТ може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка.

**Чл. 45.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ виновно не е започнал изпълнението на Услугите в срок до 5 работни дни, считано от датата на получения списък с обекти от страна на Възложителя;

2. ИЗПЪЛНИТЕЛЯТ е прекратил изпълнението на Услугите за повече от 3 (три) дни;

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката Техническата спецификация и Техническото предложение.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 46.** ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 47. (1)** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички протоколи, отчети и др., изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**(2)** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**Чл. 48. (1)** Изпълнителят е длъжен да обезщети Възложителя за имуществени щети, допуснати в резултат на виновно поведение от изпълнителите на охранителни дейности и/или подизпълнителите на Изпълнителя или в резултат на неизпълнение на поетите с договора задължения, неправомерни действия на трети лица - кражби с или без взлом на охраняваното имущество и/или изнасяне на имущество от обектите на Възложителя не по установения ред.

**(2)** За установяване и разследване на противоправното посегателство Възложителя уведомява компетентните органи, а Изпълнителят уведомява застрахователя си. В срок от три работни дни Възложителят предава на Изпълнителя необходимите за установяване на щетата първични счетоводни документи.

**(3)** За претърпените от Възложителя имуществени щети по време на изпълнение на договора, страните подписват констативен протокол за всеки отделен случай. Констативният протокол се подписва от страните в срок от 5 работни дни от установяване на възникналата щета, като в същия срок страните отразяват всички обстоятелства по кражбата, вида и стойността на откраднатите вещи, неизпълнението на задълженията на Изпълнителя, неговите служители и/или подизпълнители, размера на обезщетението за увреденото или  откраднато имущество и начинът за неговото възстановяване или заплащане.

**(4)** Размерът на дължимото обезщетение е равен на пазарната стойност на откраднотото имущество. При отказ на Изпълнителя да подпише констативния протокол, вредите се заплащат само въз основа на констатациите и обстоятелствата, отразени от представители на Възложителя в протокола.

**(5)** Изпълнителят обезщетява Възложителя за нанесените имуществени щети като ги заплаща в срок, не по-дълъг от 20 (двадесет) календарни дни, след приключване на процедурата със Застрахователя си. При отказ на Изпълнителя да подпише констативния протокол, респективно да заплати щетите и/или загубите Възложителят приспада тяхната стойност от стойността на месечната цена за охрана или от стойността на гаранцията за изпълнение на договора. В случаи, по предходното изречение, когато размерът на дължимото от Изпълнителя обезщетение е по-голям от стойността на едно месечно възнаграждение по договора, Възложителят може да се обезщети, като кумулира двата способа, или като приспадне обезщетението от няколко месечни възнаграждения.

**XI. ОБЩИ РАЗПОРЕДБИ**

Дефинирани понятия и тълкуване

**Чл. 49. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 50.** При изпълнението на Договора, ИЗПЪЛНИТЕЛЯТ (и неговите подизпълнители) е длъжен (са длъжни) да спазва(т) всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 51. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 52.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права

**Чл. 53. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 (седем) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл. 54.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора (и по договорите за подизпълнение) могат да бъдат прехвърляни или залагани съгласно приложимото право.

Изменения

**Чл. 55.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 56. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 1 (един) ден от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 57.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления

**Чл. 58. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

Език

**Чл. 59. (1)** Този Договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ.

Приложимо право

**Чл. 60.** За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл. 61.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Защита на личните данни

**Чл.62.** В съответствие с изискванията, заложени в Общия Регламент за защита на личните данни (Регламент (ЕС) 2016/679) (Регламента), пораждащ пряко действие, считано от 25.05.2018г.

**Чл.63.** Изпълнителят, в качеството си на обработващ личните данни, предоставени му от Възложителя – администратор на лични данни, по силата на настоящия договор, няма право да включва друг обработващ данните без предварителното конкретно или общо писмено разрешение на Възложителя. В случай на общо писмено разрешение, Изпълнителят е длъжен да информира Възложителя за всякакви планирани промени за включване или замяна на други лица, обработващи данни, като по този начин даде възможност на Възложителя да оспори тези промени.

Във връзка с обработването на лични данни Изпълнителят е длъжен:

a) да обработва личните данни само по документирано нареждане на Възложителя;

б) да гарантира, че лицата, оправомощени да обработват личните данни, са поели ангажимент за поверителност или са задължени по закон да спазват поверителност;

в) да вземе всички необходими мерки съгласно чл. 32 от Регламента, гарантиращи сигурността на обработването на данните;

г) да спазва условията за включване на друг обработващ лични данни;

д) като взема предвид естеството на обработването, да подпомага Възложителя, доколкото е възможно, чрез подходящи технически и организационни мерки при изпълнението на задължението му като администратор да отговори на искания за упражняване на предвидените в глава III от Регламента права на субектите на данни;

е) да подпомага Възложителя да гарантира изпълнението на задълженията съгласно чл. 32—36 от Регламента, като отчита естеството на обработване и информацията, до която е осигурен достъп на Изпълнителя - обработващ лични данни;

ж) да заличи или върне на Възложителя всички лични данни след приключване на услугите по обработване и да заличи съществуващите копия, за което да представи на Възложителя декларация;

з) да осигури достъп на Възложителя до цялата информация, необходима за доказване на изпълнението на посочените тук задължения, да съдейства при извършването на одити, включително проверки, от страна на Възложителя или друг одитор, оправомощен от Възложителя;

и) незабавно да уведоми Възложителя, ако счита, че дадено нареждане нарушава Регламента или други разпоредби относно защитата на данни.

**Чл.64.** В случай, че Изпълнителят - обработващ лични данни, включва друг обработващ лични данни за извършването на специфични дейности по обработване от името на Възложителя, на това друго лице се налагат същите задължения за защита на данните, както задълженията между Възложителя и Изпълнителя, предвидени в настоящия договор и по- специално, да предостави достатъчно гаранции за прилагане на подходящи технически и организационни мерки, така че обработването да отговаря на изискванията на Регламента. Когато другият обработващ лични данни не изпълни задължението си за защита на данните, първоначалният обработващ данните продължава да носи пълна отговорност пред Възложителя за изпълнението на задълженията на този друг обработващ лични данни.

Антикорупционни клаузи

**Чл.65.** При изпълнение на настоящия договор, страните се задължават да спазват стриктно приложимите закони, забраняващи подкупването на лица, заемащи публични длъжности, и физически лица, търговията с влияние, прането на пари, които по-конкретно могат да доведат до недопускане до обществена поръчка, включително Закона за чуждестранните корупционни практики на САЩ от 1977 г.; Закона за подкупите на Обединеното Кралство от 2010 г., Френския антикорупционен закон „Сапен“ от 2016 г., както и Закона за противодействие на корупцията и за отнемане на незаконно придобитото имущество, Закона за мерките срещу изпиране на пари, както и всички други приложими нормативни и административни актове.

**Чл.66.** Страните се задължават да внедрят и изпълняват всички необходими и разумни политики и мерки с цел предотвратяване на корупция.

**Чл.67.** Изпълнителят декларира, че доколкото му е известно, законните му представители, директори, служители, представители и всяко лице, което извършва услуги, съгласно този договор за или от името на Възложителя и/или други дружества от групата Веолия, не е и няма пряко или косвено да предлага, дава, съгласява се да дава, разрешава, иска или приема даването на пари или друга облага, или да предоставя предимство или подарък на лице, компания или предприятие, включително държавни чиновници или служители, представители на политически партии, кандидати за политически длъжности, лице, заемащо длъжност в административен орган или орган на законодателната или съдебна власт, за или от името на страна, държавна агенция или държавна компания, длъжностно лице от публична организация или международна организация,  за целите на корупционно влияние върху такова лице в заеманата от него служебна длъжност, или за целите на възнаграждаване на или склоняване към неточно изпълнение на съответно задължение или дейност от лице, за да се постигне или запази даден бизнес за Възложителя и/или други дружества от групата Веолия или да се извлече полза при осъществяването на бизнес за Възложителя и/или други дружества от групата Веолия.

**Чл.68.** Изпълнителят приема да уведомява Възложителя за всяко нарушаване на условие от този член в разумен срок.

**Чл.69**. В случай че Възложителят уведоми Изпълнителят, че има основателни причини да счита, че Изпълнителят е нарушил условие от този раздел:

* + 1. Възложителят има право да прекрати изпълнението на настоящия Договор без предизвестие, доколкото Възложителят счита за необходимо да разследва съответното поведение, без това да води до възникването на каквито и да било задължения или отговорност пред Изпълнителят за такова спиране;
    2. Изпълнителят се задължава да предприеме всички разумни стъпки, за да предотврати загубата или унищожаването на документални доказателства във връзка със съответното поведение.

**Чл.70**. Ако Изпълнителят наруши някое условие на настоящия раздел:

* + 1. Възложителят може незабавно да прекрати този Договор без предизвестие и без да има каквито и да било задължения.
    2. Изпълнителят се задължава да обезщети Възложителя, до максималната степен, позволена от закона, за загуби, вреди или разходи, понесени от Възложителя, възникващи от такова нарушение.

Екземпляри

**Чл. 71.** Този Договор се е изготвен и подписан в 2 (два) еднообразни екземпляра – по един за всяка от Страните.

Приложения:

**Чл. 72.** Към този Договор се прилагат и са неразделна част от него следните приложения:

Приложение № 1 – Технически спецификации;

Приложение № 2 – Първоначална оферта на ИЗПЪЛНИТЕЛЯ;

Приложение № 3 – Протокол/и от извършеното договаряне;

Приложение № 4 – Списък на персонала, който ще изпълнява поръчката и списък на техниката;

Приложение № 5 – Гаранция за изпълнение;

Приложение № 6 – Протокол за поемане на обект под охрана;

Приложение № 7 – Констативен протокол за проверка на обект;

Приложение № 8 – Протокол за сдаване на обект;

Приложение № 9 – Споразумение за съвместно осигуряване на ЗБУТ;

Приложение № 10 - Приемо – предавателен месечен протокол.

**ЗА ВЪЗЛОЖИТЕЛ: …………........ ЗА ИЗПЪЛНИТЕЛ:……………….**

**Приложение №6 към Договор №…………...............**

**ПРОТОКОЛ ЗА ПОЕМАНЕ НА ОБЕКТ ПОД ОХРАНА**

Днес, …………………г., в изпълнение на чл.5, ал.2 от сключения Договор №…………..... между „Софийска вода“ АД и ………………………………….., ………………………………………………. – представител на ВЪЗЛОЖИТЕЛЯ, и ……………………………………………………. – представител на ИЗПЪЛНИТЕЛЯ по договора, подписаха настоящия протокол за предаване на следните обекти за охрана и в следното състояние:

|  |  |  |
| --- | --- | --- |
| Обект | Състояние на обекта при предаването му | Забележки |
|  |  |  |
|  |  |  |

За Възложителя:

........................………………………………..(………………………………………)

За Изпълнителя:

........................………………………………..(………...……………………………)

##### К О Н С Т АТ И В Е Н П Р О Т О К О Л

**ЗА ИЗВЪРШЕНА ПРОВЕРКА НА**

**ОБЕКТ:………………………………………………………………………….**

**МЕСТОНАХОЖДЕНИЕ……………………………………………………..**

**……………………………………………………………………………..……..**

Днес**………………,** на основание сключен договор № …………../…... между „Софийска вода“АД и ф-ма …………………………………………, представители на Възложителя :

1………………………………………………………………………

2………………………………………………………………………

извършиха проверка на обекта и **констатира следното**:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Проверката беше извършена в присъствието на ……………………………..

…………………………………………………………………………………….

За Възложителя:

**1………....................................**

/………………………../

Присъствал на проверката: **2………………………………**

/………………………../

………………………………..

***Декларирам, че с подписването на настоящия протокол давам съгласието си „Софийска вода“АД в качеството си на администратор на лични данни, да събира и обработва личните ми данни при необходимост и за целите на търговските взаимоотношения между страните.***

**Приложение №8 към Договор №…………...........**

**ПРОТОКОЛ ЗА СДАВАНЕ НА ОБЕКТ**

Днес, ………………………г., в изпълнение на чл.5, ал.3 от сключения Договор №…………. между „Софийска вода“ АД и ………………………………….., ………………………………………………. – представител на ВЪЗЛОЖИТЕЛЯ, и ……………………………………………………. – представител на ИЗПЪЛНИТЕЛЯ по договора, подписаха настоящия протокол за сдаване на следните обекти за охрана и в следното състояние:

|  |  |
| --- | --- |
| Обект | Забележки |
|  |  |
|  |  |

За Възложителя:

.............................................................................(………………………………………)

За Изпълнителя:

……………………………….............................(………....……………………………)

Споразумение

към договор № ........../....................год.

за съвместно осигуряване на здравословни и безопасни условия на труд при доставки и услуги в обекти, помещения, работни площадки и затворени зони, експлоатирани от „Софийска вода“ АД

**ОБЩИ ПОЛОЖЕНИЯ**

Настоящото споразумение е в изпълнение на чл. 18 от Закона за здравословни и безопасни условия на труд и е неразделна част от договора.

**ВЗАИМОДЕЙСТВИЯ МЕЖДУ ВЪЗЛОЖИТЕЛЯ И ИЗПЪЛНИТЕЛЯ**

1. Софийска вода (Възложител) и …………. (Изпълнител) се информират взаимно за:
   1. рисковете при изпълнение на услугата на територията на затворената зона;
   2. необходими и предприети мерки за управление на риска за безопасността и здравето (БЗР);
   3. промени в условията на труд и обстоятелства, налагащи допълнителни мерки за осигуряване на БЗР;
   4. неблагоприятни отклонения от очакваното изпълнение, инциденти и злополуки
   5. опасност от авария или пожар.
2. ВЪЗЛОЖИТЕЛЯТ и ИЗПЪЛНИТЕЛЯТ координират действията си при инциденти, злополуки, и/или аварии, в това число - първа долекарска помощ на пострадали и опазване на живота и здравето на хората на обекта, съоръженията и оборудването
3. ИЗПЪЛНИТЕЛЯТ и ВЪЗЛОЖИТЕЛЯТ си сътрудничат при разследване, анализ и корекция на отклонения, застрашаващи безопасността на хората, инциденти и злополуки.

**ПРАВА И ЗАДЪЛЖЕНИЯ НА СТРАНИТЕ**

1. ВЪЗЛОЖИТЕЛЯТ определя поименно лице за координиране на дейностите с ИЗПЪЛНИТЕЛЯ (Контролиращ служител)
2. Изпълнителят се задължава да спазва правилата и условия, свързани с БЗР н Възложителя, за които е уведомен от Възложителя, включително:
   1. условията на труд и трудовия процес, използваните материали и опасни вещества, съществуващите опасности и рискове за здравето и безопасността на хората на територията на затворената зона, в която ще се извършва услугата, тяхното непосредствено и последващо въздействие.
   2. правилата за вътрешния трудов ред;
   3. общите правила за безопасност и здраве на зоната;
   4. лични предпазни средства (ЛПС) и специално работно облекло (СРО), необходими за защита от специфични за зоната опасности;
   5. контролно-пропускателния режим, маршрутите за движение и санитарно-битовите помещения за съответната затворена зона;
   6. изискванията към транспортни средства;
   7. рисковите зони/места и използваните знаци и сигнали;
   8. местата за хранене, пушене и почивка;
   9. план за евакуация и очаквани действия при извънредни ситуации;
   10. друга информация с отношение към безопасността и здравето.
3. ВЪЗЛОЖИТЕЛЯТ провежда начален инструктаж на представителите на ИЗПЪЛНИТЕЛЯ при първото посещение на затворената зона и не по-рядко от веднъж за календарна година.
4. ВЪЗЛОЖИТЕЛЯТ контролира изпълнението на задълженията на ИЗПЪЛНИТЕЛЯ по БЗР на територията на затворената зона.
5. ВЪЗЛОЖИТЕЛЯТ има право да не допуска или отстранява от обекта работещи на Изпълнителя, които нарушават правилата за безопасност и здраве при работа.
6. ВЪЗЛОЖИТЕЛЯТ може да наложи неустойки и/или да прекрати договорa с ИЗПЪЛНИТЕЛЯ при нарушаване на правилата за безопасност при работа, на основание предвидени в договора клаузи.
7. ИЗПЪЛНИТЕЛЯТ изпълнява услугите по договора с ВЪЗЛОЖИТЕЛЯ чрез:
   1. всички необходими за дейността документи, лицензи и разрешителни;
   2. актуална оценка на риска за дейностите/услугите, които изпълнява (ще изпълнява) на площадката;
   3. правоспособен и квалифициран персонал по поименен списък с притежаваната от тях правоспособност и актуални документи, които я доказват
   4. персонал без медицински противопоказания за извършваните дейности и условията на труд (декларация с имената на работещите) ;
   5. определяне, осигуряване и документиране на всички необходими инструктажи и обучения;
   6. актуални , оповестени и достъпни инструкции и правила за безопасно извършване на услугата;
   7. налични изправни колективни и лични предпазни средства и работно облекло
   8. оборудвана аптечка за оказване на първа долекарска помощ
8. Правилата и изискванията за БЗР в съответната зона на Възложителя са задължителни за работещите на ИЗПЪЛНИТЕЛЯ, освен ако няма друго писмено споразумение за това.
9. Преди доставката на работно оборудване и съоръжения, Изпълнителят предоставя на Възложителя на български език на електронен и хартиен носител сертификат за съответствие, информационни листа, инструкции, схеми, ръководства за монтаж, експлоатация и поддръжка.
10. ИЗПЪЛНИТЕЛЯТ поддържа и предоставя при поискване на Възложителя доказателства за изпълнение на т. 10.
11. Проектираните и/или доставените от ИЗПЪЛНИТЕЛЯ продукти, стоки и работно оборудване отговарят на нормите и изискванията за безопасност и здравето и в приложимите за тях изисквания за техническо съответствие.
12. ИЗПЪЛНИТЕЛЯТ съхранява и пази имуществото на ВЪЗЛОЖИТЕЛЯ, в това число реда и чистота на работните места, на които осъществява дейността си.
13. ИЗПЪЛНИТЕЛЯ носи отговорност за спазването на правилата за безопасност при работа и изискванията на вътрешните документи по БЗР от всеки от работещите си.

**Координирането на съвместното прилагане на настоящото Споразумение, при извършване на дейности, предмет на договор, се възлага на контролиращи служители:**

**от страна на Възложителя – ……………………………………………………………………………………………**

**………………………………………………………………………………………, (име, длъжност, тел.)**

**от страна на Изпълнителя – ……………………………………………...……………………………………………**

**…………………………………………………………………………………………………, (име, длъжност, тел.)**

**ВЪЗЛОЖИТЕЛ: ИЗПЪЛНИТЕЛ:**

**Приложение № 10 към Договор №…………...........**

**ПРИЕМНО-ПРЕДВАТЕЛЕН ПРОТОКОЛ**

**ЗА ИЗВЪРШЕНА УСЛУГА**

**по чл. 8, ал. 1 от договора**

**За месец ..................................20......г.**

**НА ОБЕКТИ ОТ СЪСТАВА НА „Софийска вода“ АД**

Днес, \_\_\_.\_\_\_.20\_\_\_ г., в изпълнение на сключен договор за охрана между „**Софийска вода“ АД -** възложител, и „..............“ - изпълнител, с ЕИК: ............................, чрез \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, представител на ВЪЗЛОЖИТЕЛЯ и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, представител на ИЗПЪЛНИТЕЛЯ по договора, подписаха настоящия протокол в уверение на това, че охранителните услуги за времето от 00:00 часа, на \_\_\_.\_\_\_.20\_\_\_ г. до 24:00 ч. на\_\_\_.\_\_\_.20\_\_\_ г. са извършени съгласно договора.

През изтеклия период **има/няма** констатирани нарушения.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / /\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/**